  Туспуктэм: Ксения Теплякова Анжелика Тихонова корреспондент Таяз арняе Удмуртиын куазь пӧсь но кӧс луоз. Температура нош ик эсэплэсь вылӥе ӝутскоз. Со сярысь элькунысь Гидрометцентрлэн пресс-службаез ивортӥз. Матысь уе интыосын кӧня ке зорыны, гудыръяны-чилекъяны быгатоз на. Нош 2-тӥ гудырикошконысен ужан арня пумозь куазь кӧс возиськоз. Матысь уе омырын температура +10…+15 градус луоз, нуназе +21…+26 градусозь шуныт кариськоз. Бӧрысь нуназе температура нуналысь нуналэ вылӥегес ӝутскоз, но уйёсы салкым ик возиськоз. Озьы, уйёсы омырын +8…+13 градус луоз, нош нуназе 3-тӥ гудырикошконэ +23...+28 градусозь, 4-тӥ но 5-тӥ гудырикошконэ +24…+29 градусозь пӧсь кариськоз. Нырысь-валысь чакланъёсъя, шутэтскон нуналъёсы куазь зол уз воштӥськы. Тегъёс: куазь Ижкар Удмуртия гужем  